**LĪGUMS Nr. \_\_\_\_\_\_\_\_\_\_\_\_\_\_\_\_\_**

**vasaras skolas finansēšanu**

Cēsīs

\_\_\_.\_\_\_.\_\_\_\_\_\_.

Cēsu novada pašvaldība, tās domes priekšsēdētāja Jāņa Rozenberga personā, kurš rīkojas uz Nolikuma pamata, turpmāk – PAŠVALDĪBA, no vienas puses,

un nodibinājums *(organizācijas nosaukums)*, valdes priekšsēdētājas \_\_\_\_\_\_ *(pilnvarotās personas amats, vārds, uzvārds)* personā, kurš(-a) rīkojas uz statūtu pamata, turpmāk – FINANSĒJUMA SAŅĒMĒJS, no otras puses, kopā sauktas – Puses, katra atsevišķi – Puse,

pamatojoties uz Finansiālā atbalsta vasaras skolas organizēšanai piešķiršanas komisijas 2019.gada \_\_\_.aprīļa sēdes protokolu Nr. 1, noslēdz šādu līgumu (turpmāk – Līgums):

**1. Līguma priekšmets**

* 1. FINANSĒJUMA SAŅĒMĒJS organizē vasaras skolu **\_\_\_\_\_\_\_** *(vasaras skolas nosaukums)* \_\_\_\_\_\_\_\_ *(norises vieta)*, no 2019.gada \_\_\_ līdz 2019.gada \_\_\_, \_\_\_ *(skaits)* dalībniekiem, turpmāk – vasaras skola, saskaņā ar šim Līgumam pievienoto pieteikumu un vasaras skolas izdevumu tāmi (1.pielikums) un vasaras skolas norises plānu vai pasākumu programmu (2.pielikums). Pielikumi ir neatņemamas šī Līguma sastāvdaļas.

1. **Līguma summa un norēķinu kārtība**
   1. Līguma 1.1. punktā minētās vasaras skolas rīkošanai PAŠVALDĪBA piešķir FINANSĒJUMA SAŅĒMĒJAM finansējumu **EUR \_\_\_\_\_** (*summa vārdiem*) apmērā.
   2. PAŠVALDĪBA veic avansa maksājumu 70% apmērā no piešķirtā finansējuma,t.i. **EUR \_\_\_\_\_\_\_\_\_\_** (*summa vārdiem*) 10 (desmit) darba dienu laikā pēc Līguma parakstīšanas un rēķina saņemšanas, ieskaitot to FINANSĒJUMA SAŅĒMĒJA norādītajā kontā.
   3. Atlikušo maksājuma daļu **EUR \_\_\_\_\_** *(summa vārdiem)* no piešķirtā finansējuma, PAŠVALDĪBA samaksāFINANSĒJUMA SAŅĒMĒJAM pēc tam, kad PAŠVALDĪBA ir saņēmusi un saskaņojusi vasaras skolas saturisko un finanšu atskaiti, 10 (desmit) darba dienu laikā pēc rēķina saņemšanas, ieskaitot to FINANSĒJUMA SAŅĒMĒJA norādītajā kontā.
2. **Līgumslēdzēju pušu tiesības un pienākumi**
   1. FINANSĒJUMA SAŅĒMĒJA pienākumi:
      1. īstenot vasaras skolu atbilstoši iesniegtajam pieteikumam, šim Līgumam un normatīvo aktu prasībām;
      2. izlietot piešķirtos finanšu līdzekļus Līgumā paredzēto izdevumu segšanai, atbilstoši vasaras skolas izdevumu tāmei, veicot ar vasaras skolas organizēšanu saistītos maksājumus līdz 2019. gada 6.oktobrim (2 mēnešu laikā no vasaras skolas pēdējās dienas, bet ne vēlāk kā līdz tekošā gada15.decembrim);
      3. nodrošināt, lai vasaras skolas organizēšanas laikā netiktu pieļautas patvaļīgas atkāpes no Līguma noteikumiem, kā arī pieteikumā un tāmē noteiktās vasaras skolas organizēšanas kārtības, termiņiem, finanšu izlietojuma, izņemot šajā Līgumā atrunātos gadījumus;
      4. saskaņot ar PAŠVALDĪBU jebkuras izmaiņas, kas radušās vasaras skolas organizēšanas gaitā;
      5. ja PAŠVALDĪBA konstatē neatbilstības šī Līguma izpildē un pieprasa sniegt rakstveida paskaidrojumu, tad FINANSĒJUMA SAŅĒMĒJAM tas ir jāsniedz 5 (piecu) darba dienu laikā.
      6. veikt visus nepieciešamos piesardzības pasākumus, lai izvairītos no interešu konflikta un nekavējoties informēt PAŠVALDĪBU par ikvienu gadījumu, kad radies vai varētu rasties interešu konflikts;
      7. iesniegt PAŠVALDĪBAI vasaras skolas saturisko un finanšu atskaiti vienā eksemplārā 2 mēnešu laikā pēc vasaras skolas pēdējās dienas, bet ne vēlāk kā līdztekošā gada 15.decembrim;
      8. kopā ar atskaiti iesniegt PAŠVALDĪBAI finansējuma izlietojumu pamatojošo dokumentu kopijas (līgumus, aktus, rēķinus, maksājumu uzdevumus, bankas izrakstus, kases orderus u.c.), kā arī vasaras skolas dalībnieku sarakstu;
      9. neizlietotos finanšu līdzekļus 10 (desmit) darba dienu laikā pēc Līgumā noteiktā uzdevuma izpildes termiņa beigām pārskaitīt PAŠVALDĪBAS norēķinu kontā;
      10. nodrošināt PAŠVALDĪBAI iespēju pārbaudīt FINANSĒJUMA SAŅĒMĒJA rīcībā esošos dokumentus, telpas un materiālās vērtības saistībā ar PAŠVALDĪBAS piešķirto finanšu līdzekļu izlietojumu un Līguma nosacījumu izpildi vasaras skolas organizēšanas gaitā;
      11. novērst PAŠVALDĪBAS pārbaudē konstatētos trūkumus par saviem līdzekļiem un īstenot Līguma nosacījumus PAŠVALDĪBAS noteiktajā termiņā;
      12. atmaksāt PAŠVALDĪBAS noteiktajā termiņā tā piešķirtos finanšu līdzekļus, ja PAŠVALDĪBA konstatējusi Līguma nosacījumu pārkāpumus;
      13. visos ar vasaras skolu saistītajos paziņojumos, informācijās un reklāmās – publiskajās runās un mediju pasākumos, plašsaziņas līdzekļos, kā arī visu veidu iespieddarbos sniegt norādi par PAŠVALDĪBAS atbalstu vasaras skolai;
      14. pēc PAŠVALDĪBAS pieprasījuma nekavējoties rakstveidā vai mutiski sniegt informāciju par vasaras skolas īstenošanas gaitu;
      15. ja vasaras skola saskaņā ar pieteikumā iekļauto informāciju uzskatāma par atklātu, FINANSĒJUMA SAŅĒMĒJS sagatavo informāciju par to publicēšanai vietnē www.cesis.lv un elektroniski iesniedz PAŠVALDĪBAI;
      16. Bez saskaņošanas ar PAŠVALDĪBU nav tiesīgs šī Līguma ietvaros uzņemtās saistības par vasaras skolu organizēšanu nodot izpildei trešajām personām.
   2. FINANSĒJUMA SAŅĒMĒJA tiesības:
      1. iepriekš saskaņojot ar PAŠVALDĪBU, veikt finansējuma izlietojuma izmaiņas vasaras skolas tāmes pozīciju ietvaros, nepalielinot piešķirtā finansējuma apjomu. Finansējuma izlietojuma izmaiņu ietvaros PAŠVALDĪBAS finansējumu nav pieļaujams novirzīt vasaras skolas darbinieku atalgojumam;
      2. vienpusēji atkāpties no Līguma saistību izpildes gadījumā, ja PAŠVALDĪBA Līgumā noteiktajā termiņā nav samaksājis Līguma noteikto finansējuma daļu.
   3. PAŠVALDĪBAS pienākumi:
      1. veikt norēķinus ar FINANSĒJUMA SAŅĒMĒJU Līgumā noteiktajos termiņos un kārtībā;

3.2.2. veicot piešķirto finanšu līdzekļu izlietojuma kontroli, sastādīt aktu par konstatētajiem faktiem;

3.2.3. informēt rakstveidā FINANSĒJUMA SAŅĒMĒJU par izmaiņām, šķēršļiem, problēmām, kas varētu ietekmēt vasaras skolas organizēšanu un tās kvalitatīvu norisi.

* 1. PAŠVALDĪBAS tiesības:
     1. kontrolēt piešķirto finanšu līdzekļu izlietošanu saskaņā ar Līguma noteikumiem un spēkā esošajiem normatīvajiem aktiem;
     2. veicot piešķirto finanšu līdzekļu izlietojuma kontroli:
        1. veikt vasaras skolas norises kontroli tās īstenošanas laikā;
        2. pieprasīt un iepazīties ar FINANSĒJUMA SAŅĒMĒJA rīcībā esošajiem dokumentiem (arī to tekstiem elektroniskā formā), finanšu līdzekļiem, telpām un materiālajām vērtībām, kas attiecas uz šī Līguma izpildi;
        3. saņemt paskaidrojumus no FINANSĒJUMA SAŅĒMĒJA jautājumos, kas saistīti ar attiecīgo pārbaudi;
     3. lauzt Līgumu un pieprasīt piešķirtā finansējuma atmaksāšanu, ja FINANSĒJUMA SAŅĒMĒJS:
        1. piešķirtos finanšu līdzekļus nav izmantojis vasaras skolas tāmē paredzētajiem mērķiem;
        2. nav veicis vai ir patvaļīgi izmainījis Līgumā noteikto aktivitāšu, uzdevumu vai nosacījumu izpildi, nesaskaņojot tās ar PAŠVALDĪBU;
        3. finanšu līdzekļu izlietojumā un uzskaitē nav ievērojis normatīvo aktu prasības;
        4. novēloti iesniedzis saturisko un finanšu atskaiti;
        5. 30 (trīsdesmit) darba dienu laikā nav uzsācis vasaras skolas organizēšanu un par to nav brīdinājis PAŠVALDĪBU.

1. **Pušu atbildība**
   1. FINANSĒJUMA SAŅĒMĒJS ir atbildīgs par piešķirtā finansējuma izlietojumu un par vasaras skolas norisi kopumā, tai skaitā atbilstoši spēkā esošajiem normatīvajiem aktiem.
   2. Puses ir pilnā apmērā atbildīgas par savu līgumsaistību izpildi vai to neizpildi. Katra no Pusēm ir materiāli atbildīga otrai Pusei vai trešajām personām par nodarītajiem zaudējumiem tās vai pilnvaroto personu darbības vai bezdarbības dēļ.
   3. Ja PAŠVALDĪBA noteiktajos termiņos un apjomā nav veikusi Līgumā noteikto finansējumu, FINANSĒJUMA SAŅĒMĒJS ir tiesīgs pieprasīt līgumsodu 0,1 % apmērā no savlaicīgi nesamaksātā finansējuma apjoma par katru kavējuma dienu, bet ne vairāk kā 10 % no kopējā finansējuma apjoma.
   4. Ja FINANSĒJUMA SAŅĒMĒJS neveic Līgumā pielīgtās saistības, tai skaitā laikus neiesniedz vasaras skolas finanšu un saturisko atskaiti, tad PAŠVALDĪBAI ir tiesības pieprasīt līgumsodu 0,1% apmērā no pārskaitītā finansējuma apjoma par katru kavējuma dienu, bet ne vairāk kā 10 % no kopējā finansējuma apjoma.
   5. Visi no PAŠVALDĪBAS vai FINANSĒJUMA SAŅĒMĒJA saņemtie maksājumi pirmām kārtām dzēš nenomaksātos procentus (arī nokavējuma), pēc tam finansējumu un tikai pēc tam līgumsodu saskaņā ar Civillikuma 1843.panta noteikumiem. Līgumsoda samaksa nokavējuma gadījumā neatbrīvo Puses no saistību pilnīgas izpildes.
   6. Ja kāda no Pusēm Līguma izpildē iesaista trešo personu, tad šī Puse saglabā pilnu atbildību par Līguma saistību izpildi, kā arī ir pilnā apjomā materiāli atbildīga par trešo personu nodarītajiem tiešajiem un netiešajiem zaudējumiem.
2. **Nepārvarama vara**
   1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama Līguma saistību izpilde.
   2. Par nepārvaramas varas apstākļu iestāšanos otra Puse rakstiski jāinformē (divu) darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
   3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
   4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
3. **Papildu noteikumi**
   1. Līgums stājas spēkā ar parakstīšanas brīdi un ir spēkā līdz saistību pilnīgai izpildei.
   2. Šis Līgums ir saistošs līgumslēdzēju Pušu tiesību un saistību pārņēmējiem.
   3. Līguma parakstītāji garantē, ka tiem ir visas tiesības parakstīt Līgumu, kā arī uzņemties Līgumā noteiktās saistības.
   4. Visi jautājumi vai Pušu savstarpējās attiecības, kas nav noteiktas un atrunātas Līgumā, tiek risinātas saskaņā ar spēkā esošajiem normatīvajiem aktiem.
   5. Par Līgumā paredzēto saistību neizpildīšanu Puses ir atbildīgas vispārējā civiltiesiskajā kārtībā.
   6. Visi strīdi un nesaskaņas, kas pusēm radīsies sakarā ar šī Līguma saistību izpildi, tiek risinātas pārrunu ceļā, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
   7. Parakstītais Līgums pilnībā apliecina līgumslēdzēju Pušu vienošanos. Jebkuras izmaiņas, stāsies spēkā tikai tad, kad tās tiks noformētas rakstiski kā pielikums Līgumam un tās parakstīs abas līgumslēdzēju Puses. Līguma pielikums ir neatņemama Līguma sastāvdaļa.
   8. Pusēm šī Līguma darbības laikā 5 (piecu) darba dienu laikā vienai otru jāinformē par jebkurām savu adrešu u.c. rekvizītu izmaiņām un tās uzņemas visu atbildību par sekām, kas radīsies pārkāpjot šo noteikumu.
   9. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
      1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
      2. ja tās iesniegtas personīgi, tad dienā, kad tās nogādātas adresātam, saņemot apliecinājumu.
   10. Puses nozīmē kontaktpersonas, kuras veic savstarpēju sadarbības koordinēšanu PROJEKTA sagatavošanas un norises laikā:
       1. PAŠVALDĪBAS kontaktpersona: Atis Egliņš-Eglītis, tālr. 29343731, e-pasts: atis.eglins@cesis.lv;
       2. FINANSĒJUMA SAŅĒMĒJA kontaktpersona: \_\_\_\_\_\_\_\_\_\_\_\_ (*vārds, uzvārds, tālr., epasts)*
   11. Līgums sastādīts 2 (divos) eksemplāros, pa 1 (vienam) eksemplāram katrai Pusei. Abiem eksemplāriem ir vienāds juridisks spēks.
4. **Līgumslēdzēju rekvizīti un paraksti**

Pašvaldība FINANSĒJUMA SAŅĒMĒJS:

|  |  |
| --- | --- |
| Cēsu novada pašvaldība  Reģ. Nr.LV90000031048  Raunas iela 4, Cēsis, Cēsu novads  LV-4101  Banka: SEB banka  Konts Nr. LV51UNLA0004013130835  J. Rozenbergs |  |